stanford-oval/wikipedia huggingface dataset:
Vallila
Historia > Vallilan teollisuusalue

Vallilan eteläosa vanhan Sörnäisten satamaradan molemmin puolin rakennettiin 1900-luvun alussa teollisuusalueeksi, jossa toimi muun muassa lääketehtaita sekä tekstiili- ja metallialan yrityksiä. Suurin teollisuuslaitos oli VR:n Pasilan konepaja, joka siis nimestään huolimatta sijaitsi Vallilan puolella. Satamarata siirrettiin 1960-luvulla kulkemaan Vallilan pohjoispuolitse, ja sen jälkeen vanhan radan varsilla olleet teollisuusrakennukset vähitellen purettiin tai muutettiin toimistorakennuksiksi. Entiselle VR:n konepajan alueelle rakennettiin 2010-luvulla uusi asuntoalue, Konepaja. MTV muutti vuoden 2022 joulukuussa Konepajan alueelle NCC:ltä vuokrattaviin tiloihin Fredriksbergin D-talossa. Sitä vastapäätä Sturenkadun sillan pielessä toimii yhä Meira, alun perin SOK:n 1930-luvulla rakennuttama kahvinpaahtimo.
Volvo-autoja maahantuoneen Oy Volvo-Auto Ab:n päätoimipaikka sijaitsi 1980-luvun lopulle saakka yhtiön rakennuttamassa, juuri ennen talvisotaa valmistuneessa kiinteistössä Sturenkadun varrella. Ole Gripenbergin piirtämä kaarikattoinen halli on luokiteltu rakennushistoriallisesti arvokkaaksi ja suojeltu. Se saneerattiin 2020-luvun alussa Hasan-mainoskonsernin käyttöön.
Vallilan teollisuusalueen teolliset työpaikat vähentyivät kolmannekseen 1900-luvun kolmen viimeisen vuosikymmenen mittaan, ja tilalle tuli rahoituksen ja tietoliikenteen yrityksiä. Teollisuuskadun varrella sijaitsee useita toimistoja, kuten SOK:n, OP-ryhmän ja Nordean pääkonttorit. Nykyisen OP:n paikalla toimi 1943–1981 Philipsin vastaanottimia koonnut radiotehdas Terate. Elimäenkatu 5:ssä sijaitsi Sonera-teleyhtiön (1998–2002) pääkonttori. Elimäenkatu 9–15 on entinen Helsingin Kutomo ja Kravatti -yhtiön teollisuuskiinteistö, josta käytetään nyt nimeä Kravattitehdas. Osoitteessa Elimäenkatu 22–24 toimi vuodesta 1937 teräskalustevalmistaja Oy Metalliteos, nykyinen Metos, ja sen 1960-luvulta 1990-luvulle omistanut Instrumentarium, jolla oli toimintaa muissakin läheisissä kiinteistöissä.
Elimäenkadun ja Mäkelänkadun välinen korkeapenkereinen ja kallioinen alue, jonne johtavat Lemuntie, Pälkäneentie ja Nilsiäntie, on myös perinteistä tehdasmiljöötä, eri aikojen yhtiöinä muun muassa Aarikka, Autokorirakenne, Helsingin Silkkikutomo, Heteka, Mako, Suomivalimo, Orion ja Vallila Interior. Lemuntie 7 ja 9 olivat Yleisradion omistuksessa, muun muassa Ylen ammattiopiston tiloina 1990-luvun alkuun saakka. Alueen kiinteistöjen tulevaisuus on 2020-luvun taitteessa auki, teollisuusrakennusten korottamista ja muuttamista yläosiltaan asuinkäyttöön tutkitaan.
Oppilaitokset ja palvelut

Oppilaitoksista Vallilassa sijaitsevat Helsingin tekniikan alan oppilaitos (Vallilan ammattikoulu) ja Mäkelänrinteen lukio. Myös Helsingin yliopistolla on toimitiloja Vallilassa Teollisuuskadulla.
Julkisia palveluja Vallilassa ovat kirjasto, alakoulu ja Mäkelänrinteen uintikeskus. Mäkelänrinteen uintikeskuksen ja Mäkelänrinteen lukion väliin valmistui vuonna 2021 Urhea-halli ja sen läheisyyteen Urhea-koti. Ne muodostavat yhdessä Urhea-kampuksen, joka toimii Suomen huippu-urheilun keskuksena.
Liikenne

Liikenneyhteydet Vallilaan ovat hyvät: kaupunginosan kautta kulkevat raitiovaunulinjat (1, 1T, 6, 7, 8, 8T, 9/N ja 10) ja noin 60 Helsingin sisäistä ja seudullista linja-autolinjaa. Lisäksi Sturenkadulta pääsee Lahdenväylän ja Tuusulanväylän kaukobusseihin ja Junatieltä Itäväylän kaukobusseihin. Uusi raitiovaunulinja, numeroltaan 13, Kalasatama–Pasila-raitiotie valmistui Vallilanlaaksoon keväällä 2024, ja linja alkoi liikennöidä elokuussa 2024.
Alueella sijaitsee myös Vallilan raitiovaunuvarikko, josta HKL on kuitenkin suunnitellut luopuvansa vuoden 2025 paikkeilla. Varikon jatkokäytöstä ei ole vielä päätetty.
Puisto- ja viheralueet

Vallilassa sijaitsevat seuraavat puistoalueet:
Vallilanlaakso, Vallilan puisto, Hollolan puisto, Hattulan lehto, Paavalinpuisto, Nokianpuisto, Puijon puistikko, Hauhon puisto, Hartolanpuisto, Keuruun puisto, Roineenpuisto, Elimäen puistikko, Jämsänpuistikko, Pälkäneenpuisto, Dallapénpuisto ja Konepajanpuisto.
Vallilanlaaksossa sijaitsevat vuonna 1932 perustettu Vallilan siirtolapuutarha sekä kaksi jalkapallokenttää. Vallilanpuistossa on myös vuonna 1908 perustettu jalkapallokenttä, ”Kuntsin kenttä”, jonka alle valmistui vuonna 2023 pysäköintilaitos.
Elokuvissa

Risto Jarvan menestyselokuva Mies, joka ei osannut sanoa ei kuvattiin lähes kokonaisuudessaan Puu-Vallilassa kesällä 1975.
Vallilan peruspiiri

Vallilan peruspiiri kattaa Vallilan kaupunginosan lisäksi viereisen Hermannin. Peruspiirissä on asukkaita yhteensä 16 431 (1.1.2017).
Vallilan väkiluvun ja työpaikkamäärien kehitys 1970–2015

| 0 | 1 | 2 |
| --- | --- | --- |
| Vuosi | Väkiluku | Työpaikat |
| 1970 | 12 657 | 14 910 |
| 1975 | 10 665 | 14 909 |
| 1980 | 9 071 | 12 723 |
| 1985 | 7 880 | 12 904 |
| 1990 | 7 378 | 15 883 |
| 1995 | 7 252 | 14 606 |
| 2000 | 7 503 | 15 571 |
| 2005 | 7 330 | 16 087 |
| 2010 | 7 773 | 18 468 |
| 2015 | 8 959 | 20 300  |
Kuvia

Puu-Vallilaa
Puu-Vallilaa, talojen sisäpihoja
Ilmakuva Vallilasta
Sturenkadun ja Mäkelänkadun risteys
Kortteli 555, Suomen suurin yhtenäinen umpikorttelipiha
Suvannontie
Hauhontie
Paavalinkirkko
Vallilanlaakso
Konepaja
Mäkelänrinteen uintikeskus
Osuuspankin konttori Teollisuuskadulla
Nordean rakennus
Mäkelänrinteen lukio
Urhea-kampus
Urhea-koti, Urhea-kampuksen asuntolarakennus
MTV:n pääsisäänkäynti
Aiheesta muualla

Kuvia tai muita tiedostoja aiheesta Vallila Wikimedia Commonsissa
Ylen Elävä arkisto: Puu-Vallila pelastui purkamiselta
Yle Arkivet: Trä-Vallgård rustas upp (ruotsiksi)
| n k Helsingin kaupunginosat  ja niiden osa-alueet suurpiireittäin |
| --- | --- | --- |
| Eteläinensuurpiiri |  1. Kruununhaka  2. Kluuvi  3. Kaartinkaupunki  4. Kamppi  5. Punavuori  6. Eira  7. Ullanlinna  8. Katajanokka  9. Kaivopuisto  13. Etu-Töölö  14. Taka-Töölö  20. Länsisatama Hernesaari  Jätkäsaari  Lapinlahti  Ruoholahti  31. Lauttasaari Koivusaari  Kotkavuori  Myllykallio  Vattuniemi  52. Suomenlinna  |  |
| Läntinensuurpiiri |  15. Meilahti  16. Ruskeasuo Pikku Huopalahti  Vanha Ruskeasuo  18. Laakso  29. Haaga Etelä-Haaga  Kivihaka  Lassila  Pohjois-Haaga  30. Munkkiniemi Kuusisaari  Lehtisaari  Munkkivuori  Niemenmäki  Talinranta  Vanha Munkkiniemi  32. Konala  33. Kaarela Hakuninmaa  Honkasuo  Kannelmäki  Kuninkaantammi  Malminkartano  Maununneva  46. Pitäjänmäki Marttila  Pajamäki  Pitäjänmäen yritysalue  Reimarla  Tali  |  |
| Keskinensuurpiiri |  10. Sörnäinen Hanasaari  Kalasatama  Sompasaari  Vilhonvuori  11. Kallio Linjat  Siltasaari  Torkkelinmäki  12. Alppiharju Alppila  Harju  17. Pasila Itä-Pasila  Keski-Pasila  Länsi-Pasila  Pohjois-Pasila  21. Hermanni Hermanninmäki  Hermanninranta  Kyläsaari  22. Vallila  23. Toukola Arabianranta  Toukola  24. Kumpula  25. Käpylä  26. Koskela  27. Vanhakaupunki  |  |
| Pohjoinensuurpiiri |  28. Oulunkylä Maunula  Maunulanpuisto  Metsälä  Patola  Pirkkola  Veräjälaakso  Veräjämäki  34. Pakila Itä-Pakila  Länsi-Pakila  35. Tuomarinkylä Haltiala  Paloheinä  Torpparinmäki  Tuomarinkartano  |  |
| Koillinensuurpiiri |  36. Viikki Latokartano  Viikinmäki  Viikinranta  Viikin tiedepuisto  37. Pukinmäki  38. Malmi Ala-Malmi  Malmin lentokenttä  Pihlajamäki  Pihlajisto  Tattariharju  Ylä-Malmi  39. Tapaninkylä Tapanila  Tapaninvainio  40. Suutarila Siltamäki  Tapulikaupunki  Töyrynummi  41. Suurmetsä Alppikylä  Heikinlaakso  Jakomäki  Puistola  Tattarisuo  |  |
| Kaakkoinensuurpiiri |  19. Mustikkamaa-Korkeasaari  42. Kulosaari  43. Herttoniemi Herttoniemenranta  Herttoniemen yritysalue  Länsi-Herttoniemi  Roihuvuori  44. Tammisalo  48. Vartiosaari  49. Laajasalo Hevossalmi  Jollas  Kruunuvuorenranta  Tullisaari  Yliskylä  50. Villinki  51. Santahamina  53. Ulkosaaret Itäsaaret  Länsisaaret  Aluemeri  |  |
| Itäinensuurpiiri |  45. Vartiokylä Itäkeskus  Marjaniemi  Myllypuro  Puotila  Puotinharju  Roihupelto  Vartioharju  47. Mellunkylä Kontula  Kivikko  Kurkimäki  Mellunmäki  Vesala  54. Vuosaari Aurinkolahti  Kallahti  Keski-Vuosaari  Meri-Rastila  Mustavuori  Niinisaari  Nordsjön kartano  Rastila  Uutela  |  |
| Östersundominsuurpiiri |  55. Östersundom  56. Salmenkallio  57. Talosaari  58. Karhusaari  59. Ultuna Landbo  Puroniitty  |  |
Helsingin alueellinen jako
Puutaloja nykyisen Hämeentie 72–80:n kohdalla vuonna 1908.  Taaimmaisena Vallilan kansakoulu.
Puu-Vallilaa ilmasta.
Lemuntien ja Pälkäneentien risteys Elimäenkadun suunnasta.
Dallapénpuisto sijaitsee Teollisuuskadun ja Aleksis Kiven kadun välissä.
Monni Himari

Marinella "Monni" Himari
Marinella "Monni" Himari (s. 1985 Hämeenlinna) on suomalainen kirjailija, retkeilytoimittaja ja luontokuvaaja. Himari julkaisi esikoisteoksensa Erältä, eräistä omakustanteena vuonna 2020 purettuaan kustannussopimuksen. Himari on tunnettu Lappi-aiheisista kirjoituksistaan ja hän on yksi harvoja erätarinoita kirjoittavia naisia. Himari asuu Pohjois-Norjassa, Finnmarkin läänissä sijaitsevassa Lakselvin kaupungissa.
Ura

Monni Himari valmistui ylioppilaaksi Hämeenlinnan yhteiskoulun lukiosta vuonna 2004. Vuonna 2005 Himari aloitti opinnot Savonia-ammattikorkeakoulun Kuopion Muotoiluakatemiassa ja valmistui teolliseksi muotoilijaksi vuonna 2009. Himari tunnetaan Kaukokaipuu-nimisestä matkablogista. Himari keksi Instagramin suositun #suomiretki-tempauksen. Himari ollut mukana Retkipaikan Yle TV1:n julkaisemassa TV-sarjassa Metsien kätkemä. Himari toimi Suomi 100 -juhlavuonna Suomen Luonnonpäivän lähettiläänä.
PING Helsinki on sisältömarkkinointiin ja vaikuttajamarkkinointiin erikoistunut asiantuntijayritys. PING Helsinki start-upin perustivat Inna-Pirjetta Lahti, Aku Varamäki, Sanna Salovuori ja Marinella Himari. Vuonna 2017 Himari toimi sosiaalisen median sisällöntuottajana GimmeYaWallet Productions Oy:lla. GimmeYaWallet Productions Oy on suomalainen tuotantoyhtiö. Himari vastasi Madventuresin Mad Cook Show -ohjelman sosiaalisesta mediasta.
Marinella Himari on työskentelee SEO-konsulttina hakukoneoptimoinnin parissa. Hän on perustanut SEO MasterClass -koulutussivuston sekä luovan kirjoittamisen koulutuksiin erikoistuneen Kirjoittaminen.fi-sivuston.
Himari on perustanut Eräkirjamessut, jotka järjestettiin Riihimäen Kansainvälisten Erämessujen yhteydessä kesällä 2024.
Tausta

Marinella Himari syntyi Hämeenlinnassa vuonna 1985. Hän vietti lapsuutensa Hämeenlinnassa sähköasentajaisän ja ompelijaäidin yhtenä neljästä lapsesta. Kaikki lapset ovat tyttöjä. Himari on toiseksi vanhin. Himari on turkulaisen matrikkelitaiteilija Aines Ilmari Himarin lapsenlapsenlapsi. Himarin isän äiti, Aineksen tytär Maija-Liisa "Maisa" Himari työskenteli 40 vuotta Hämeen Sanomien kulttuuritoimittajana ja menestyi runonlausunnassa.
Teokset

Vaella, kalasta, rakasta. SKS Kirjat, 2021.
Erältä, eräistä. Wilder Mind Media, 2020.
Palkinnot ja tunnustukset

Suomen 2. suosituin matkablogi, Cision, 2017
Suomen paras matkablogi, The Blog Awards Finland, 2016
Suomen suosituin matkablogi, Cision, 2015
Suomen 2. suosituin matkablogi, Cision, 2014
Suomen suosituin matkablogi, Cision, 2013
Aiheesta muualla

Kaukokaipuu matkablogi
Monni Himarin viralliset kotisivut
Marinella Himari Internet Movie Databasessa
Mari Wiklund

Mari Wiklund (o.s. Lehtinen, s. 26. marraskuuta 1977 Kerava) on suomalainen kielentutkija ja aikido-opettaja. Hän on ranskan kielen ja ranskankielisen kulttuurin vanhempi yliopistonlehtori ja dosentti Helsingin yliopistossa. Hän on tutkinut muun muassa ranskan ja suomen prosodiaa sekä autismikirjon henkilöiden puhetta ja vuorovaikutusta. Hän valmistui filosofian tohtoriksi Helsingin yliopistosta vuonna 2009. Hän on tieteellisen Puhe ja kieli -lehden päätoimittaja ja toimi kielten maisteriohjelman johtajana Helsingin yliopistossa vuosina 2022-2024.
Wiklund harrastaa aikidoa. Hän aloitti aikidon harjoittelun Keravalla vuonna 1988. Hän suoritti lajissa 1. danin mustan vyön Ranskassa vuonna 1995. Nykyisen vyöarvonsa, 6. danin mustan vyön (6. dan Aikikai), hän sai vuonna 2020. Wiklund perusti aikidoseura Finn-Aiki ry:n Helsingin Myllypuroon vuonna 2000 kahden muun henkilön kanssa. Wiklund toimii edelleen seuran päävalmentajana ja puheenjohtajana. Vuosina 2010–2015 sekä 2017–2018 Wiklund oli Suomen Aikidoliiton teknisen valiokunnan jäsen. Lisäksi hän toimi Suomen Aikidoliiton koulutusvaliokunnan jäsenenä vuonna 2008 ja puheenjohtajana vuosina 2009–2010.
Aiheesta muualla

https://www.mariwiklund.fi/
https://researchportal.helsinki.fi/en/persons/mari-wiklund
| --- | --- |
Auktoriteettitunnisteet: Tieteilijät :  ORCID  Scopus
Fat Lizard Brewing Company

| Fat Lizard Brewing Company |
| --- | --- |

Yritysmuoto:  Osakeyhtiö
Perustettu:  2014
Toimitusjohtaja:  Jussi Arposalo
Avainhenkilöt:  Heikki Ylinen, Tuomas Koskipää, Topi Kairenius, Eelis Seppänen, Eero Kukko
Kotipaikka:  Lämpömiehenkuja 3, Espoo
Toimiala:  Panimo
Tuotteet:  Olut
Liikevaihto:  4,33 milj. € (2022) 
Liikevoitto:  0,7 % (2022)
Tilikauden tulos:  15 000 € (2022)
Henkilöstö:  22
Kotisivu:  fatlizard.beer
Infobox OKVirheellinen NIMI-arvo: 
Fat Lizard Brewing Company on vuonna 2014 perustettu espoolainen pienpanimo. Yhtiön toimitusjohtaja on Jussi Arposalo.
Yhtiö aloitti teollisen mittakaavan toimintansa Espoon Kivenlahdessa noin 30 000 litran vuosittaisella valmistusmäärällä. Nykyisin yhtiön panimo on Otaniemessä. Vuonna 2020 yhtiö arvioi tuotantomäärien ylittävän 500 000 litraa. Vuonna 2021 yhtiö valmisti yli miljoona litraa olutta.
Historia

Yhtiön perustajajäsenet Heikki Ylinen ja Tuomas Koskipää aloittivat panimotoiminnan vuonna 2013 Koskipään autotallissa Espoon Kattilalaaksossa 20 litran käymisastialla. Kun prosessin toistettavuus oli saatu hallintaan, toiminta siirtyi loppuvuonna 2014 Espoon Kivenlahteen. Kivenlahden panimoon perustajajäsenet valmistivat itse vanhoista suurkeittiökalusteista kapasiteetiltaan 300 litran valmistuslaitteiston, jolla saatiin valmistettua 30 000 litraa olutta vuodessa. Ensimmäinen olut ravintolamyyntiin valmistui 2015.
Vuonna 2017 yhtiö siirtyi Espoon Otaniemen tiloihin. Sinne yhtiö hankki kapasiteetiltaan 6 000 litran valmistuslaitteiston, jolla saavutettiin 300 000 litran vuosituotantomäärä. Otaniemen tuotantotilat mahdollistivat valikoiman laajentamisen ravintolamyyntiin menneiden hanaoluiden lisäksi tölkkitarjontaan. Vuonna 2018 laitteiston kapasiteettia kasvatettiin niin, että olutta on mahdollista tuottaa yli 500 000 litraa vuodessa.
Vuosina 2014–2020 yhtiön toimitusjohtajana toimi Heikki Ylinen ja vuosina 2021–2022 Eero Kukko.
Brändi

Fat Lizard Brewing Companya on rakennettu tietoisesti erottuva brändi edellä. Perustajajäsen Ylisen mukaan: ”Ensimmäinen olut ostetaan brändin ansiosta, seuraavat maun takia”. Yhtiö panostaa sosiaalisen median näkyvyyteen, jossa se tavoittelee rentoa vaikutelmaa.
Yhtiön urheilusponsorointikohde on rantalentopalloa pelaavat teekkarisiskokset, Team Fat Lizard Metsäkoivu/Metsäkoivu. Fat Lizard on vuodesta 2020 alkaen ollut myös Suomen toiseksi korkeimman baseball-sarjan pääsponsori.
Tuotteet

Yhtiö päätyi tekemään ensisijassa amerikkalaistyylisiä oluita ”siitä syystä, että Amerikan-oluet kuuluu nauttia tuoreena. Tänne laivattuna ne eivät koskaan ole tuoreita.” Fat Lizard Brewing Company kertoo panevansa oluita, joita tekijät haluavat itse juoda. Yhtiö peräänkuuluttaa teknisen osaamisen, laitteiston ja prosessitekniikan merkitystä oluen valmistuksessa. Osa tuotteista on kausituotteita ja osa saatavilla ympärivuotisesti. Yhtiö valmistaa vuosittain erän espoolaisesta humalasta valmistettua Glims-olutta, joka myydään tyypillisesti loppuun hetkessä.
Toiminta > Panimokauppa

Vuodesta 2018 lähtien panimon yhteydessä on toiminut panimokauppa, josta olutta on voinut ostaa kotiin. 500 000 litran vuosituotantorajan ylittyessä yhtiö ei Suomen alkoholilaista johtuen saa enää myydä yli 5,5-prosenttisia oluita ulos panimokaupasta.
Toiminta > Taproom

Lokakuussa 2020 yhtiö avasi panimon yhteyteen taproomin, jossa vahvempien tuotteiden nauttiminen on mahdollista myös jatkossa. Taproomissa myydään ensisijassa yhtiön omia oluita, mutta valikoimaan pyritään tuomaan myös lentorahdilla Yhdysvalloista sellaisia erikoisuuksia, joita yhtiön jäsenet ovat itsekin kiinnostuneita kokeilemaan. Lisäksi taproomista on tarkoitus tarjota kävijöille laaja valikoima amerikkalaisia viskejä ja pientä purtavaa.
COVID-19-pandemian viivästettyä taproomin alkuperäistä perustamisaikataulua, kesällä 2020 panimon pihalla toimi Biergarten olutterassi.
Toiminta > Kumppaniravintolat

Yhtiöllä on tällä hetkellä kolme toiminnassa olevaa kumppaniravintolaa. Ravintoloita on avattu neljä joista yksi on jo sulkeutunut. Vuodesta 2018 lähtien Otaniemessä kivenheiton päässä panimosta on toiminut Ravintola Fat Lizard Otaniemi. Alkuvuonna 2020 avattiin Herttoniemeen Fat Lizard -ravintolakokonaisuus (street bar, ravintola, saunatilat) jonka toiminta alkoi juuri covid-epidemian alkaessa ja päättyi konkurssiin. Kolmas ravintola avattiin Helsingin keskustaan kolmen sepän aukiolle loppuvuonna 2020. Neljäs ravintola avautui Töölöön 2023.
Palkinnot

Fat Lizard Brewing Companyn Track Day IPA 5,5 % voitti Suomen paras olut -kilpailussa ”Amerikkalaistyylinen vaalea ja keskitumma ale” -sarjan vuonna 2016. Yhtiön Ankle Slapper Surf Ale 5,2 % voitti saman sarjan vuonna 2019.
Pakettiautovarkaus

Kesällä 2020 panimon pihasta varastettiin täydessä olutlastissa ollut pakettiauto. Panimoyrityksen hallituksen puheenjohtaja Tuomas Koskipää pysäytti autovarkaan kurvaamalla vuoden 1977 Chevrolet Corvette -urheiluautonsa pakettiauton eteen. Tapaus sai kohtalaisesti mediahuomiota. Myöhemmin yhtiö julkaisi välikohtauksen kunniaksi oluen, joka nimi Vigilante Mission New England IPA on leikkisä populäärikulttuuriviittaus. Nimi viitannee Grand Theft Auto -pelisarjasta tuttuun tehtävätyyppiin, jossa pelaaja jahtaa rosvoja virkavallan asemassa.tarvitaan parempi lähde
Fat Lizard Ankle Slapper
Kindred Group

| Kindred Group |
| --- | --- |

Tunnuslause:  Pelaajilta pelaajille
Perustettu:  1997
Perustaja:  Anders Ström
Toimitusjohtaja:  Henrik Tjärnström (CEO)
Kotipaikka:  Malta
Toimiala:  Rahapelit
Liikevaihto:  751,4 miljoonaa puntaa (2017)
Henkilöstö:  1400
Kotisivu:  Kindred Group
Infobox OKNimi-testi OK: 
Kindred Group (aikaisemmin Unibet) on online-peliyritys, joka on erikoistunut urheiluvedonlyöntiin, nettipokeriin, kasinopeleihin sekä bingoon. Lisäksi se tarjoaa esimerkiksi verkkopohjaisia kolikkopelejä sekä raaputusarpoja. Yritys on rekisteröity Maltalla, ja sillä on suuret tilat Lontoossa, Gibraltarilla ja Tukholmassa. Kindred on Tukholman pörssiin listattuna ja sen liikevaihto vuonna 2017 oli 751 miljoonaa puntaa.
Kindredin tytäryhtiöitä ovat mm. Unibet, Maria Casino, 32Red ja iGame.
Yritys on yksi Euroopan suurimmista yksityisistä online-peliyhtiöistä.lähde? Kindred toimii yli 150 maassa ja sillä oli yli 7,2 miljoonaa asiakasta vuonna 2012. Yhtiö tarjoaa erilaisia rahapeleihin, kuten urheiluveikkaukseen, live-veikkaukseen, supertotoon, kasinopeleihin, pokeriin ja bingoon, liittyviä tuotteita ja palveluja.
Suomessa Kindredin alainen Unibet käyttää urheiluasiantuntijoinaan Esa Tikkasta ja Shefki Kuqia.lähde?
Kindred on G4:n (Global Gaming Guidance Group) sertifioima yritys. Se on myös pelialan sääntelyorganisaatio eCOGRA:n auditoima ja sertifioima toimija ja European Gaming and Betting Associationin (EGBA) jäsen. Yhdistyksen jäsenet sitoutuvat noudattamaan yhteisiä sääntöjä siitä, kuinka käsitellä ja ehkäistä uhkapeliriippuvuuteen, laittomaan uhkapelaamiseen, alaikäisten uhkapelaamiseen, rahanpesuun ja yksityisyydensuojan rikkomiseen liittyviä ongelmia.
Palkinnot

Kindred on palkittu kansainvälisessä eGaming Review -pelilehdessä Euroopan parhaaksi urheiluveikkaustarjoajaksi vuosina 2006, 2008 ja 2009 sekä Euroopan parhaaksi online-peliyhtiöksi vuonna 2009.
Unibet Open

Unibet Open on sarja Unibetin Euroopassa järjestämiä Live Texas Hold'em -pokeriturnauksia. Ensimmäinen Unibet Open järjestettiin Varsovassa vuonna 2007. Seuraavana vuonna turnaukset pidettiin Madridissa, Milanossa ja uudelleen Varsovassa. Vuonna 2009 Unibet Open järjestettiin Budapestissa, Bulgarian Kultahietikolla, Algarvessa, Lontoossa, Prahassa ja Varsovassa. 2010 turnaukset pidettiin Budapestissa, Dublinissa ja Riiassa. Vuoden 2012 turnauspaikat ovat Praha, Pariisi, Lontoo ja Saint-Martin. Vuoden 2016 ensimmäinen Unibet Open järjestettiin Lontoossa.
Historia

Kindred perustettiin nimellä Unibet Ruotsissa vuonna 1997. Seuraavana vuonna yhtiö sai pelilisenssin Britanniassa ja perusti sen myötä ensimmäisen toimistonsa Lontooseen. Vedonlyöntitoiminta toimi aluksi puhelimitse. 1999 julkaistiin englannin- ja ruotsinkieliset verkkosivut.
Unibet Group plc perustettiin vuonna 2000. Yhtiö sai samana vuonna myös kansainvälisen lisenssin ja perusti toimiston Maltalle. Vuonna 2003 Unibet käynnisti livevedonlyönti- ja online-kasinotoiminnan ja vuonna 2004 yhtiö listautui Tukholman pörssiin ja aloitti pokeritoiminnan.
Vuonna 2005 Unibet alkoi tarjota mobiilipalveluita. Seuraavana vuonna yhtiö aloitti bingopelitoiminnan ja perusti uuden omistusyhtiön Maltalle. Vuonna 2007 Unibet osti bingopelejä tarjonneen Maria Holdingsin pyrkimyksenään parantaa markkina-asemaansa Pohjoismaissa. Toiminnan laajentuminen Pohjoismaissa jatkui vuonna 2008, jolloin Unibet osti Skandinavian suurimman raviyhteisön, Travnetin, sekä vuonna 2011, jolloin Unibetille myönnettiin rahapelilisenssi Tanskassa maan rahapelimarkkinan avautuessa.
Unibet sai vuonna 2012 rahapelilisenssin myös Australiaan, jossa yhtiö osti vedonlyöntifirma Betchoicen.
Unibet hankki omistukseensa myös suomalaistaustaisen online-peliyrityksen iGamen vuonna 2015.
Joulukuussa 2016 Unibet vaihtoi nimekseen Kindred Group.
Kindred myyrtiin Ranskalaiselle FDJ (La Francaise des Jeux) yritykselle lokakuussa 2023. Kauppa virallistettiin 2.10.2024 kun yli 90% osakkeenomistajista hyväksyi ehdot
Aiheesta muualla

Kindred Groupin kotisivut (englanniksi)
Unibet Suomi
Blaublitz Akita

| Blaublitz Akita ブラウブリッツ秋田 |
| --- | --- |

Koko nimi:  Blaublitz Akita
Lempinimet:  Blaublitz
Perustettu:  1965 (TDK SC:nä)
Kaupunki:  Akita
Kenttä:  Soyu Stadium
– kapasiteetti:  20 125
Sarja:  J. League 2
Päävalmentaja:   Ken Yoshida
Infobox OKVirheellinen NIMI-arvo: 
Blaublitz Akita (jap. ブラウブリッツ秋田, Burauburittsu Akita) on jalkapalloseura Akitan prefektuurista Japanista. Joukkue pelaa J. Leaguen 2. divisioonassa, maan korkeimmalla sarjatasolla.
Saavutukset

Paras sijoitus J. League 3ssa 1:s (2017, 2020)
Paras sijoitus Japanin cupissa (Emperors Cup) 3. (2020)
Entisiä pelaajia

Teruyoshi Itō
Aiheesta muualla

Seuran kotisivut (japaniksi)
FN P90

| FN P90 |
| --- | --- |

Tyyppi:  Konepistooli
Valmistaja:  Herstal
Valmistusmaa:  Belgia
Valmistusvuodet:  1994-
Tekniset tiedot
Kaliiperi(t):  5,7×28 mm
Aseen pituus:  500 mm
Piipun pituus:  263 mm
Paino (tyhjänä):  2,5 kg
Lipas:  tankolipas
Kapasiteetti:  50 patruunaa
Ammuksen lähtönopeus:  716 m/s
Tehokas kantama:  200 metriä
Tulinopeus (laukausta/min):  900
FN PS90-siviiliversio pitkällä piipulla
P90-konepistoolin 50 patruunan lipas.
FN P90 on belgialaisen Fabrique Nationale de Herstalin suunnittelema ja valmistama konepistooli, joka esiteltiin vuonna 1990. Se on tarkoitettu pistoolia ja tavallista konepistoolia tehokkaammaksi henkilökohtaiseksi itsepuolustusaseeksi (engl. personal defense weapon (PDW)).